**Plán práce ŠKD pri ZŠ J.C.Hronského Šaľa**

****

Keď deti nerobia nič, robia neplechu

 Henry Fielding

**Školský rok 2016/2017**

 **Vypracovala: Helena Okruhlicová, vedúca MZ pri ŠKD**

**Analýza činnosti Školského klubu detí v šk. roku 2015/2016**

V školskom roku 2015/2016 navštevovalo Školský klub detí /ŠKD/ v priemere 120 detí, ktoré boli zadelené do 4 oddelení, ktoré viedli 4 vychovávateľky, pracujúce na plný /100%/ úväzok.

Metodickým orgánom ŠKD je Metodické združenie, ktoré viedla

p. Okruhlicová. Zápisnice z MZ sú riadne zakladané.

Školský klub detí pracoval podľa Výchovného programu ŠKD, ktorý bol vypracovaný v súlade s princípmi „Zákona o výchove a vzdelaní....“, pod vlastným logom a heslom.

Celoročný plán práce ŠKD bol vyhodnotený štvrťročne. Vyhodnotenia sú založené v archívnych materiáloch.

Činnosti uskutočňované podľa celoročného plánu práce ŠKD môžeme nazvať splnenými.

**Organizácia ŠKD v šk. r. 2016/2017**

*počet zapísaných detí: 147*

*počet oddelení: 5*

*vychovávateľky: všetky kvalifikované – 4 úplné stredné odborné vzdelanie*

 *1 úplné stredné odborné s 1. atestáciou*

 Judita Javúreková - práca na plný úväzok

 Helena Okruhlicová - práca na plný úväzok

 Katarína Kusyová - práca na plný úväzok

 Martina Vacková - práca na plný úväzok

 Angelika Sekerešová - práca na čiastočný – 20 hod. úväzok

Vychovávateľky pracujúce na plný úväzok - 27 hod. priamej výchovnej činnosti /PVČ/ za týždeň.

Rozdelenie detí do oddelení:

**I. oddelenie p.v. J. Javúreková 1.B + 3.A**

14 14

**II. oddelenie M. Vacková 1.A + 2.B**

 16 15

**III. oddelenie A. Sekerešová 2.A + 4.A**

19 11

**IV. oddelenie H. Okruhlicová 1.C + 4.C + 4.D**

 12 9 8

**V. oddelenie K. Kusyová 2.C + 3.B + 4.B**

 11 11 7

Výchovno-vzdelávacia činnosť bude prebiehať v týchto triedach:

 I. oddelenie - 1.B trieda

 II. oddelenie - 2.B trieda

 III. oddelenie - 2.A trieda

 IV. oddelenie - 1.C trieda

 V. oddelenie - 2.C trieda

Výchovná činnosť počas rannej služby bude prebiehať v 2.A triede.

Školský klub detí a jeho činnosť

# Školský klub detí je súčasťou školy.

# Prevádzka ŠKD je od 6,00 hod. do 8,00 hod. a po skončení vyučovania do 16,30 hod.

# Činnosť ŠKD sa realizuje v triedach, v telocvični, v počítačovej učebni, mimo budovy školy, podľa charakteru aktivít, na školskom ihrisku, každý deň do 16.30 hod.

Výchovný program školského klubu detí nadväzuje na činnosti

z dopoludňajších hodín a plynulo prechádza do činností, ktoré sa realizujú podľa nasledovných **plánov:**

1. Výchovný program, ktorého súčasťou je výchovný plán a výchovné štandardy

2. Plán práce ŠKD

3. Rozvrh týždennej činnosti

4. Triedna kniha

5. Osobný spis dieťaťa

Školský klub detí je po obsahovej stránke zameraný na tieto činnosti:

**> ranné činnosti** pokojné, nenáročné aktivity odpočinkového zamerania

**> odpočinkovo-relaxačná činnosť** uskutočňuje sa bezprostredne po obede, má pokojný charakter, vhodné sú fyzicky i psychicky nenáročné aktivity odpočinkového charakteru /počúvanie hudby, spoločenské hry, voľné čítanie/

**> rekreačná činnosť** vystrieda pokojný odpočinok, má charakter pohybových činností /telovýchovné a športové aktivity, vychádzky/,zahrňuje organizovanú i spontánnu zložku

***tematická oblasť výchovy*** je súčasťou rekreačnej činnosti, pomáha uspokojovať a rozvíjať mimoriadne schopnosti, talent, nadanie detí podľa záujmov /výtvarných, pracovných, športových, hudobných, literárnych ..../,môže mať skupinový alebo individuálny charakter

**> príprava na vyučovanie** umožňuje hravou formou, najmä pomocou didaktických hier precvičiť vedomosti nadobudnuté na vyučovaní, porozumieť preberanému učivu, z časových /dodržanie psychohygieny práce dieťaťa/ a priestorových dôvodov písanie domácich úloh nezaisťujeme, ale umožňujeme.

**Úlohy vyplývajúce z POP MŠ SR:**

> rozvoj čitateľskej gramotnosti, čítania s porozumením

 - v rámci odpočinkovo-relaxačnej činnosti spoločné čítanie kníh, rozprávok

 „Počúvaj a relaxuj“

 - „Čítam, rozumiem, rozmýšľam, vyjadrím“, slovné, výtvarné spracovanie

 počutého, čítaného textu

- pri realizácii výchovno-vzdelávacej činnosti využívať školskú knižnicu,

 formovať vzťah detí ku knihám,

- hravou formou získavať základné kompetencie v oblasti finančnej gramotnosti,

- zoznámiť sa so všetkými hodnotami platidla Euro – tvorivé hry v oddelení –

 pošta, banka, obchod, rodina,....

- riešiť rôzne rébusy, hlavolamy, počítačové hry na rozvoj tejto kompetencie,

- rozvoj komunikačných zručností pri nákupoch, platení, rozhovor predavač,

 zákazník,

- klásť dôraz na environmentálnu výchovu (zdroje pitnej vody, zdravá výživa,

 separácia odpadov, spolupráca s environmentálnymi inštitúciami),

- rozvíjať mravné, kultúrne a národné hodnoty, vlastenectvo a občiansku

 zodpovednosť,

- umožniť deťom aktívne využívanie učební informačno- komunikačných

 technológii, oboznámiť deti s bezpečným využívaním internetu,

- spolupracovať so školou na plnení úloh vyplývajúcich z Národného programu

 boja proti obezite, formou športovo rekreačných popoludní,

- rozvíjať povedomie detí v oblasti ľudských práv, práv dieťaťa, predchádzania

 všetkých foriem diskriminácie, xenofóbie, antisemitizmu, rasovej

 neznášanlivosti,

- využívať vhodné príležitosti na zvyšovanie pozornosti voči starším ľuďom,

- v spolupráci s triednymi učiteľmi zorganizovať aktivity k Svetovému dňu

 výživy a Svetovému dňu mlieka,

**Rozvoj uvedených kompetencií je cieľ každodenný, je nevyhnutné plniť ho dlhodobo a je na kreativite každej vychovávateľky akou formou, činnosťou v oddelení prispeje k jeho rozvoju.**

zodp. všetky p. vychovávateľky /zvv/

**Časovo-tematický plán celoklubových aktivít a zasadnutí MZ:**

**Tento šk. rok je rokom čitateľskej gramotnosti, bude o pohybe mysle aj tela: v duchu hesla „Myslenie je pohyb“.**

**September** - ,, Sme jedna rodina "

\* zápis detí do oddelení, skompletizovať oddelenia ŠKD

\* oboznámenie detí s organizáciou a režimom dňa v ŠKD, vnútorným

 poriadkom, bezpečnosťou pri hrách, športoch a presunoch detí v rámci pobytu

 v ŠKD

\* zoznámenie s prostredím ŠKD, začlenenie nových detí do kolektívu

\* uvítanie prvákov – športovo-zábavné popoludnie

\* poznať bezpečnú cestu do školy a späť

\* týždeň mobility 16.9. – 22.9. – indiv. aktivity v oddelení

**Október -** ,, Pestrá jeseň "

\* svetový deň duševného zdravia 10. 10. – počúvanie relaxačnej hudby, relax.

 cvičenia

\* Šarkaniáda – výstava šarkanov zhotovených v oddeleniach

\* svetový deň zdravej výživy 16.10. – Deň jablka – náväznosť na dopoludňajšiu

 činnosť + vlastné aktivity v oddelení

\* “Halloweenské všeličo“

 ° panáci a strašidielka z tekvíc

 ° tekvice a strašidielka z farebného papiera

 ° nakresli, namaľuj si svoje strašidlo 44. týždeň

# November -,, Zdravý životný štýl "

\* vychádzka na pietne miesta nášho mesta

\* Svetový deň boja proti fajčeniu 21.11, – rozhovor, výtvarné , literárne

 spracovanie

**\* II.zasadnutie MZ** p. Okruhlicová

## December - ,, Vianoce prichádzajú "

\* predvianočné aktivity podľa výberu každej vychovávateľky

\* ľudové tradície – advent, Lucia, koledovanie

\* vianočná výzdoba tried

\* tvorivé dielne – v každom oddelení individuálne s možnosťou účasti detí z

 iných oddelení

\* “Prázdniny, Vianoce prichádzajú, tancujme priatelia...“ zábavné popoludnie

**Január –** „Zimné radovánky“

\* snehové stavby – podľa počasia, v prípade priaznivého počasia súťaž v stavaní

 snehuliakov

\* “Sprav si svoju búdku“ - dokrmovanie vtáctva, ktoré zimuje u nás \* uvar si svoj bylinkový čaj – význam liečivých bylín, využitie

\* príprava darčekov pre budúcich prvákov

**Február** - ,, Fašiangové radovánky "

\* výroba masiek, karneval ŠKD

\* Valentínky – výroba pozdravov, výstavka

\* **III. zasadnutie MZ** p. Okruhlicová

#### Marec - ,, Z rozprávky do rozprávky "

\* návšteva školskej, mestskej knižnice

\* výtvarné spracovanie rozprávky

\* Pexesiáda – celoklubová súťaž v pexese

\* vybíjaná medzi oddeleniami

\* “Pijem zdravú vodu, vodu z vodovodu“ – svetový deň vody - individuálne

 aktivity v každom oddelení

## Apríl - ,, Príroda okolo nás "

\* Deň Zeme – 22.4.- upratanie šk. dvora, individuálne aktivity v každom

 oddelení

\* Ekomodel – použitie odpadového materiálu , celoklubová výstava

\* veľkonočná výzdoba, veľkonočné pozdravy

**\*IV. zasadnutie MZ**

**Máj** – „ Veľmi ľúbim svoju mamu“

\* “Veľmi ľúbim svoju mamu“ – výtvarné, literárne spracovanie, darčeky –

 - individuálne v každom oddelení

\* program pre mamičky – podľa dohody s tr. učiteľkou, plánu školy

\* futbalový turnaj medzi oddeleniami

\* “ŠKD má talent“ – 3. ročník súťaže

**Jún** - ,, Zábava nadovšetko "

\* MDD – zábavné popoludnie

\* kreslenie na chodník – zážitky z MDD

\* výlety, exkurzie, ŠvP v spolupráci s tr. učiteľmi

\* **V. zasadnutie MZ - vyhodnotenie činnosti v ŠKD** p. Okruhlicová

***Za akcie uvedené v Pláne práce ŠKD sú zodpovedné všetky p. vychovávateľky.***

Počas školského roka prispievať do detských časopisov a regionálnych novín, webovú stránku školy

Zapájať sa do projektov realizovaných školou – Zdravá škola, Otvorená škola, Lopta je môj kamarát......

Nadviazať spoluprácu s CVČ – Šaľa.

Plán je možné dopĺňať a meniť podľa potrieb vychovávateliek a záujmov detí.

**Spolupráca ŠKD**

**Spolupráca s učiteľmi 1. -4. roč.**

- spolupracovať pri organizovaní spoločných akcií a podujatí

- pri individuálnom prístupe k prospechovo slabším deťom

- spoluúčasť na príprave kultúrnych programov a vystúpení

- pri výzdobe priestorov školy a tried

 **Spolupráca s rodičmi**

- propagovať výchovno-vzdelávaciu činnosť rodičom prostredníctvom

 vystúpení, výzdobou priestorov školy a ŠKD, osobným rozhovorom

- zorganizovať za účasti rodičov športové podujatie a hry

**Spolupráca s MZ**

- spoluprácou s inými vychovávateľkami získavať a rozširovať odborné

 vedomosti, poznatky a znalosti, uplatňovať ich pri práci s deťmi

- vymieňať si výchovno-vzdelávacie skúsenosti

- dopĺňať si metodický materiál

**Plán kontinuálneho vzdelávania vychovávateľov**

Ďalšie vzdelávanie pedagogických zamestnancov má veľký dopad na celkovú úroveň kvality výchovno-vzdelávacieho procesu.

Zameranie a ciele našej činnosti, ako aj analýza súčasného stavu ďalšieho vzdelávania vychovávateliek ukazuje potrebu orientácie ďalšieho vzdelávania vychovávateľov najmä na metódy zážitkovej výchovy, na problematiku netradičných nenáročných relaxačných a záujmových činností, ochranu detských a ľudských práv, predchádzanie všetkým formám diskriminácie a intolerancie.

Uvedené vzdelávania zabezpečíme činnosťou MZ vychovávateliek, účasťou vychovávateliek na vzdelávaní mimo sídla ŠKD – ponúknuté MPC – Bratislava, Nitra.

**p. Okruhlicová** splnila svoj cieľ vykonať I. atestačnú skúšku v odbore vychovávateľ.

Absolvovala a ukončila vzdelávania:

„Tvorba vzdelávacieho programu kontinuálneho vzdelávania“ v rozsahu 40 hodín, získala 10 kreditov.

„Postavenie školského klubu detí v systéme výchovy mimo vyučovania“ v rozsahu 90 hodín, získala 21 kreditov.

„Inovačné vzdelávanie vychovávateľov školských výchovno-vzdelávacích zariadení“ v rozsahu 90 hodín, získala 21 kreditov.

„Výchova k prosociálnemu správaniu vo výchove mimo vyučovania žiakov primárneho vzdelávania“ v rozsahu 40 hodín, získala 10 kreditov.

„Intervenčné stratégie a techniky riešenia výchovných problémov“ v rozsahu 30 hodín, získala 9 kreditov.

 „Využitie zážitkových programov vo voľnočasových aktivitách“ v rozsahu 40 hodín, získala 11 kreditov.

„Zdolávanie agresívneho správania sa detí“ v rozsahu 20 hodín, získala 6 kreditov

„Tanečná príprava“ v rozsahu 20 hodín, získala 6 kreditov.

„Atestačné vzdelávanie na vykonanie I. atestácie v odbore vychovávateľ“ v rozsahu 30 hodín.

**p. Kusyová**  absolvovala a ukončila vzdelávanie:

„Výchova k prosociálnemu správaniu vo výchove mimo vyučovania žiakov primárneho vzdelávania“ v rozsahu 40 hodín, získala 10 kreditov.

„Aktivizujúce metódy vo výchove“ v rozsahu 105 hodín, získa 24 kreditov.

Jej cieľom je získať potrebný počet kreditov a vykonať I. atestačnú skúšku pre vychovávateľa.

**Podmienky pre výchovu a vzdelávanie detí so špeciálnymi vzdelávacími potrebami**

Naša škola vyhľadáva,  rozvíja talent a mimoriadne nadanie žiakov. Týmto žiakom je venovaná špeciálna a individuálna starostlivosť. Svoje schopnosti a nadanie majú príležitosť uplatňovať pri skupinových prácach a projektových činnostiach. Je im taktiež ponúknutá široká škála mimoškolskej záujmovej činnosti, v ktorej môžu uplatniť svoje vedomosti, zručnosti a hlbší záujem o danú problematiku.

Vo svojej práci sme pripravené týmto deťom vymýšľať činnosti a aktivity zodpovedajúce ich schopnostiam a zručnostiam. Máme pre ne pripravené náročnejšie didaktické hry, jazykolamy, hádanky, matematické súťaže.

Deti v našom školskom klube majú nielen svoje práva, ale tiež povinnosti. Predovšetkým vyžadujeme slušné správanie a jednanie medzi sebou a dodržiavanie vnútorného poriadku ŠKD.

V Šali 12.09.2016

 vypracovala vedúca MZ pri ŠKD:

 vzali na vedomie: